[{"text_idx": "#000000", "text": "Varro Vooglaid: terviseamet ja meedia peavad lo\u0303petama koroonastatistikaga manipuleerimise"}, {"text_idx": "#000001", "text": "Terviseameti poolt koroonastatistika avaldamine viisil, et lo\u0303petamata vaktsineerimiskuuriga inimesed arvatakse vaktsineerimata inimeste hulka, on su\u0308gavalt valelik ja manipulatiivne ning peab viivitamatult lo\u0303ppema, toonitab Varro Vooglaid."}, {"text_idx": "#000002", "text": "Ta\u0308na hommikul saatsin terviseametile protesti, kuna uute Sars-CoV-2 nakatumiste ja seonduvate hospitaliseerimiste kohta avaldatakse teavet su\u0308stemaatiliselt valelikult, avalikkusega manipuleerivalt ja reaalsust moonutavalt. Eriti hull on see, et peavoolumeedia levitab seda ilmselgelt manipulatiivselt esitatud infot ta\u0308iesti kriitikavabalt, aidates sedasi avalikkusega manipuleerimist ellu viia (vt na\u0308idet eilsest pa\u0308evast: ERR, Postimees, Delfi, O\u0303htuleht)."}, {"text_idx": "#000003", "text": "Probleem seisneb selles, et avalikustades igapa\u0308vaselt nii hospitaliseeritute kui ka nakatunute kohta andmeid, arvestab terviseamet u\u0308he vo\u0303i ka kaks vaktsiinidoosi saanud inimesed, kelle vaktsineerimiskuur ei ole lo\u0303petatud, vaktsineerimata inimeste hulka."}, {"text_idx": "#000004", "text": "Sellega eiratakse elementaarset to\u0303siasja, et inimesi, kellele on reaalselt vaktsiini su\u0308stitud, ei saa u\u0308hegi mo\u0303istuspa\u0308rase kriteeriumi kohaselt ka\u0308sitleda vaktsineerimata inimestena. Manipulatsiooni tulemusel na\u0308idatakse vaktsineerimata inimeste arvele kantud nakatumis- ja hospitaliseerimisjuhtumite osakaalu reaalsest tunduvalt suuremana. See aga on ebaeetiline, sest terviseamet peaks kajastama reaalsust nii nagu see on, mitte nii, et loodud kuvand soosiks maksimaalselt massivaktsineerimise ambitsiooni."}, {"text_idx": "#000005", "text": "Seejuures ei oleks sugugi keeruline niisugusest manipulatsioonist hoiduda ja esitada statistikat ausameelselt. Selleks tuleks esitada andmed mitte kahes, vaid kolmes kategoorias: (1) vaktsineerimata inimesed, (2) alustatud, ent mitte lo\u0303petatud vaktsineerimiskuuriga inimesed ja (3) lo\u0303petatud vaktsineerimiskuuriga inimesed."}, {"text_idx": "#000006", "text": "Terviseamet tegeleb statistilisi andmeid avaldades pidevalt avalikkusega manipuleerimisega ja meedia aitab sellele kogu..."}, {"text_idx": "#000007", "text": "Eelnevat silmas pidades tuleb terviseametilt no\u0303uda, et niisugune avalikkusega manipuleerimine lo\u0303petataks viivitamata. Samuti peaks terviseamet selgitama, miks on sellisel moel avalikkusega manipuleeritud ning kes ja kuidas sellise manipulatsiooni eest vastutab."}, {"text_idx": "#000008", "text": "Tegelikult on terviseameti poolt koroonastatistika avaldamisega seonduvad probleemid veel oluliselt laiemad. Na\u0308itena sellest vo\u0303ib osutada, et kui statistikat soovitaks esitada ausameelselt, siis peaks muu hulgas igapa\u0308evaselt va\u0308lja tooma mitte ainult selle, kui paljud uued nakatumis- vo\u0303i hospitaliseerimisjuhtumitest langevad vaktsineeritud vo\u0303i vaktsineerimata inimeste arvele, vaid ka selle, kui paljud neist juhtumitest langevad Covid-19 la\u0308bipo\u0303denud inimeste arvele. Samuti oleks vaja esitada igapa\u0308evaselt infot selle kohta, kui palju on raporteeritud vaktsiinikahjustusi ning kui palju inimesi on kindlaksma\u0308a\u0308ratud perioodi jooksul pa\u0308rast vaktsineerimist vajanud haiglaravi vo\u0303i surnud."}, {"text_idx": "#000009", "text": "Igaks juhuks tasub selgitada ka seda \u2013 olgugi et vastus na\u0308ib iseenesestmo\u0303istetav \u2013, miks on oluline saada nakatumiste ja hospitaliseerimiste statistikast to\u0303epa\u0308rane pilt. Eks ikka selle pa\u0308rast, et see pilt na\u0308itab, kuivo\u0303rd on kas alustatud vo\u0303i lo\u0303petatud kuuriga vaktsineerimisest kasu ehk kui palju see reaalselt inimesi vo\u0303rreldes mittevaktsineeritud ja la\u0308bipo\u0303denud inimestega nakatumise ja raskelt haigestumise eest kaitseb."}, {"text_idx": "#000010", "text": "See, kuidas vaktsineerimise edendamiseks peetakse pidevalt vajalikuks valetada, vassida ja manipuleerida, na\u0308itab u\u0308htlasi a\u0308ra, et programm, mida meile peale surutakse, ei ole o\u0303ige. Kui Covid-19 vaktsiinid oleks nii head ja vajalikud, nagu need va\u0308idetakse olevat, siis ei oleks su\u0308stemaatilist manipuleerimist tarvis, sest ausalt esitatud numbrid omaksid veenmisjo\u0303udu ilma selletagi."}, {"text_idx": "#000012", "text": "Saatsin terviseametile seoses avalikkusega manipuleerimisega protesti. Kui vastus laekub, annan sellest teada.From:..."}, {"text_idx": "#000017", "text": "Ravimito\u0308o\u0308stus soovib inimeste toidulauale saata modRNA-ga su\u0308stitud liha"}, {"text_idx": "#000020", "text": "Ivan Makarov: mugulsibul revolutsioonilise madruse lo\u0303ugade vahel"}, {"text_idx": "#000023", "text": "OpenAI juhi so\u0303nul asendab tehisaru \"keskmise inimese\""}, {"text_idx": "#000025", "text": "Ameerika U\u0308hendriikides hoiti a\u0308ra fo\u0308deraalvo\u0303imu sulgemine"}]